ร้านอยู่ในโครงการเดอะทรี บางบอน หาไม่ยาก แต่ภาพร้านที่คิดไว้ต่างจากที่คิดนิดหน่อย (ไม่ใช่ว่าแย่นะคะ แค่คิดว่าจะกว้างๆหน่อย)

ตัวร้านจะมีทั้งโซนข้างในและข้างนอกค่ะ ซึ่งในร้านก็จะไม่ได้กว้างมากนัก พอดีกับลูกค้าที่แวะเวียนมาเรื่อยๆ ส่วนโซนนอกจะสูบบุหรี่ได้ ดังนั้นถ้าใครจะมานั่งแช่นานๆแนะนำว่าอย่านั่งข้างนอกค่ะ


ในส่วนของเครื่องดื่ม เราสั่งโกโก้ชิฟปั่นค่ะ (75 บาท) วิปครีมเพิ่มอีก 10 บาท แก้วนี้อร่อยมากๆ รสชาติคล้ายๆสตาบัตเลย

คาราเมลแมคคิอาโต้เย็น (75 บาท) รสชาติกลมกล่อมค่ะ อ้อพวกเครื่องดื่มเราสั่งหวานน้อยนะคะ ทางร้านทำออกมาได้ดี หวานน้อยแต่ยังอร่อยค่ะ

เค้กส้ม (55 บาท) ตัวนี้อร่อยมากค่ะ หอมส้มมากๆ เนื้อเค้กก็เข้ากั๊น..เข้ากันนน

เค้กช็อกโกแลต (55 บาท) หักหนึ่งดาวเพราะตัวนี้เลยค่ะ เนื้อเค้กกระด้างและครีมแน่นไปหน่อย รสสัมผัสมันเลยหนาๆ ผิดหวังนิดหน่อยเพราะชอบเนื้อเค้กส้มมากๆเลยนึกว่าจะคล้ายกัน

สำหรับใครที่ใช้ดีแทค สามารถกดโค้ดลด 15- เมื่อซื้อน้ำ+เบเกอรี่ ถ้าเจ้าของร้านอยู่เขาก็จะแนะนำด้วยค่ะ เราเลยค่อนข้างประทับใจ

